Diari Oficial de la Generalitat Valenciana


Sumari del DOGV 8228, del 06-02-2018 (2018/915)

RESOLUCIÓ de 29 de gener de 2018, de la Direcció General Obres Públiques, Transport i Mobilitat, per la qual s'autoritza a prestar servei en l'àmbit funcional de Pego els titulars d'autoritzacions de taxi de l'àmbit funcional de l'Àrea de Prestació Conjunta de la Safor, Favara, Oliva, Gandia, Benissa, Calp, Dénia, Gata de Gorgos, Xaló, Xàbia, Orba, Ondara, Parcent, Pedreguer, els Poblets, Teulada, el Poble Nou de Benitatxell i el Verger, en ocasió de la celebració dels Carnestoltes i Enterrament de la Sardina de Pego i viceversa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8228

Data del DOGV
:   06-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/915


Data del document
:   29-01-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 29 de gener de 2018, de la Direcció General Obres Públiques, Transport i Mobilitat, per la qual s'autoritza a prestar servei en l'àmbit funcional de Pego els titulars d'autoritzacions de taxi de l'àmbit funcional de l'Àrea de Prestació Conjunta de la Safor, Favara, Oliva, Gandia, Benissa, Calp, Dénia, Gata de Gorgos, Xaló, Xàbia, Orba, Ondara, Parcent, Pedreguer, els Poblets, Teulada, el Poble Nou de Benitatxell i el Verger, en ocasió de la celebració dels Carnestoltes i Enterrament de la Sardina de Pego i viceversa. [2018/915]  
  
  
L'article 21.3 de la Llei 13/2017, de 8 de novembre, de la Generalitat, del Taxi de la Comunitat Valenciana, estableix «En cas de situacions temporals en què s'espere afluència de persones viatgeres que no puguen ser ateses pels taxis de l'àmbit corresponent, la conselleria competent en matèria de transports podrà autoritzar que operen en aquest els taxis residenciats en altres àmbits limítrofs o pròxims i a tarifa pròpia de l'àmbit de residència de l'autorització o, si és el cas, a tarifa interurbana».  
La celebració durant els pròxims dies, 9, 10, 11, 16, 17 i 18 de febrer de 2018 dels Carnestoltes i Enterrament de la Sardina de Pego, suposarà un important increment de les necessitats de mobilitat en el dit municipi, que durant aquests dies rebrà nombrosos visitants.  
Amb l'objecte de garantir una oferta de servei de taxi adequada a l'important increment de la demanda d'aquest servei de transport durant els dies de celebració dels Carnestoltes i Enterrament de la Sardina al municipi de Pego i, com en anys anteriors, es considera oportú permetre que els taxis de l'àmbit funcional de l'Àrea de Prestació Conjunta de la Safor, Favara, Oliva, Gandia, Benissa, Calp, Dénia, Gata de Gorgos, Xaló, Xàbia, Orba, Ondara, Parcent, Pedreguer, els Poblets, Teulada, el Poble Nou de Benitatxell i el Verger, puguen prestar servei en l'àmbit funcional de Pego i viceversa.  
Per tot això, i fent ús de les facultats conferides en l'article 11 del Decret 159/2018, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Autorització per a prestar servei de taxi  
Durant els dies 9, 10, 11, 16, 17 i 18 de febrer de 2018, els titulars d'autoritzacions de taxi residenciades en l'àmbit funcional de l'Àrea de Prestació Conjunta de la Safor, Favara, Oliva, Gandia, Benissa, Calp, Dénia, Gata de Gorgos, Xaló, Xàbia, Orba, Ondara, Parcent, Pedreguer, els Poblets, Teulada, el Poble Nou de Benitatxell i el Verger, estaran autoritzats a prestar servei en l'àmbit funcional de Pego i viceversa.  
  
Segon. Preferència en la prestació del servei  
Tindran preferència per a prestar servei els titulars d'autoritzacions de taxi vigents al municipi de Pego.  
  
Contra aquesta resolució, que no posa fi a la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjuí que s'utilitze qualsevol altra via que es considere oportuna.  
  
València, 29 de gener de 2018.- El director general Obres Públiques, Transport i Mobilitat: Carlos Domingo Soler.